**ASMENŲ, SUKAKUSIŲ 18 M., NEVEIKSNUMO TAM TIKROJE SRITYJE, GLOBOS AR RŪPYBOS NUSTATYMAS.**

Tėvai bei globėjai prižiūrintys vaikus, kuriems sueina 18 metų, kai vaikams reikalinga nuolatinė globa, turėtų atkreipti dėmesį į tai, kad bylos nagrinėjimo procesas teisme dėl asmens neveiksnumo nustatymo, gali užtrukti 6-9 mėnesius. Norėdami užtikrinti asmenų, kuriems sueina 18 metų, teises tuo laikotarpiu, kai vykta bylos nagrinėjimas teisme, informuojame, kad:

* pareiškimą dėl nepilnamečio fizinio asmens pripažinimo neveiksniu tam tikroje srityje ar ribotai veiksniu tam tikroje srityje galima paduoti ne anksčiau **kaip likus šešiems mėnesiams** iki asmens, kuris turėtų būti pripažintas neveiksniu tam tikroje srityje ar ribotai veiksniu tam tikroje srityje, pilnametystės. (Lietuvos Respublikos civilinio proceso kodekso 463 straipsnio 2 dalis)
* teikdami pareiškimą teismui dėl asmens pripažinimo neveiksniu tam tikroje srityje, ar ribotai veiksniu tam tikroje srityje, globos nustatymo ir globėjo paskyrimo, tėvai turi teisę prašyti teismo taikyti **laikinas apsaugos priemones,** kad viso teisminio proceso metu būtų užtikrintos neveiksnaus asmens teisės į sveikatos apsaugą, teisę gauti išmokas, kitas paslaugas. (Lietuvos Respublikos civilinio proceso kodekso 144-152 straipsniai).
* teismas, gavęs pareiškimą dėl asmens pripažinimo neveiksniu tam tikroje srityje ar ribotai veiksniu tam tikroje srityje, skiria psichiatrinę ekspertizę. Vilniaus mieste teismo psichiatrijos ekspertizes atlieka Valstybinė teismo psichiatrijos tarnyba, esanti Kojelavičiaus g. 121 ir Nepriklausoma teismo psichiatrijos tarnyba, esanti Šv. Mikalojaus g. 13-6. Kadangi teismo psichiatrijos ekspertizės tenka laukti ilgą laiką, tėvai ir globėjai, teikdami teismui pareiškimą dėl asmens pripažinimo neveiksniu tam tikroje srityje ar ribotai veiksniu tam tikroje srityje, **turi teisę prašyti teismo paskirti ekspertizę konkrečioje įstaigoje.**
* Tikslinė kompensacija, paskirta pilnamečiam asmeniui, kuris dėl sveikatos būklės negali pats atsiimti paskirtos kompensacijos ir kuriam nepaskirtas globėjas arba rūpintojas, yra mokama pilnamečiam asmeniui, kuris yra kreipęsis į teismą dėl slaugomo asmens pripažinimo neveiksniu tam tikroje srityje ar ribotai veiksniu tam tikroje srityje, jeigu ši civilinė byla yra iškelta. **Savivaldybės administracijos struktūriniam padaliniui, administruojančiam tikslinių kompensacijų mokėjimą, turėtų būti pateiktas teismo išduotas dokumentas apie pradėtą civilinę bylą.** (Lietuvos Respublikos Tikslinių kompensacijų įstatymo 5 straipsnis).